
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 98
                                                              din 28 aprilie 2022
privind aprobarea actualizării Regulamentului de vânzare a locuinţelor din blocurile finanţate şi construite în Municipiul Sighişoara prin Agenţia Naţională pentru Locuinţe – locuințe de tip A.N.L. 

Consiliul Local al Municipiului Sighisoara, întrunit în ședință ordinară,
Luând act de proiectul de hotărâre, înregistrat cu nr. 1.197/14.01.2022 și la Consiliul Local Sighișoara cu nr. 3.020/31.01.2022, de referatul de aprobare, înregistrat cu nr. 1.195/14.01.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa cu nr. 121/14.01.2022 a S.C. Apă Termic Transport S.A., înregistrată la Municipiul Sighişoara cu nr. 1.192/14.01.2022, completată cu adresa acestei societăți având nr. 238/31.01.2022, înregistrată la Municipiul Sighişoara cu nr. 2.972/31.01.2022, prin care înaintează pentru a se supune spre analiza şi aprobarea Consiliului Local Sighişoara, proiectul de hotărâre privind aprobarea actualizării Regulamentului de vânzare a locuinţelor din blocurile finanţate şi construite în Municipiul Sighişoara prin Agenţia Naţională pentru Locuinţe – A.N.L.;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările și completările ulterioare, cu precădere modificările aduse prin prevederile Ordonanței de Urgență a Guvernului nr. 55/24 iunie 2021; 
Având în vedere prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare, cu precădere modificările aduse prin prevederile Hotărârii Guvernului nr. 1.174/28 octombrie 2021;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A.;

Având în vedere prevederile Contractului de delegare a gestiunii serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului, încheiat între Municipiul Sighișoara, și înregistrat cu nr. 18.300/27.06.2018, pe de o parte și S.C. Apă Termic Transport S.A., și înregistrat cu nr. 1.111/31.05.2018, pe de altă parte, aşa cum a fost aprobat prin Hotărârea Consiliului Local Sighișoara nr. 111/18 mai 2018 privind aprobarea Studiului de oportunitate privind modalitatea de delegare a serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului și a documentației de delegare a gestiunii serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului; 

Având în vedere prevederile Hotărârii Consiliului Local Sighişoara nr. 137/08 iulie 2014 privind mandatarea S.C. Apă Termic Transport S.A., în vederea vânzării locuinţelor din blocurile finanţate şi construite în Municipiul Sighişoara prin A.N.L.;

Având în vedere prevederile Hotărârii Consiliului Local Sighişoara nr. 142/29 august 2019 privind aprobarea Regulamentului de vânzare a locuinţelor de tip A.N.L., situate pe raza Municipiului Sighişoara; 

Date fiind prevederile Legii nr. 52/2003 privind transparenţa decizională în administraţia publică, republicată;
Având în vedere Raportul de specialitate cu nr. 120/14.01.2022 al S.C. Apă Termic Transport S.A., înregistrat la Municipiul Sighişoara cu nr. 1.193/14.01.2022, cu propunerea de aprobare a actualizării Regulamentului de vânzare a locuinţelor din blocurile finanţate şi construite în Municipiul Sighişoara prin Agenţia Naţională pentru Locuinţe – locuințe de tip A.N.L.
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,a” și ,,c”, alin. (3) lit. ,,d”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,

   H O T Ă R Ă Ş T E:

Art. 1. Se aprobă actualizarea Regulamentului de vânzare a locuinţelor din blocurile finanţate şi construite în Municipiul Sighişoara prin Agenţia Naţională pentru Locuinţe – locuințe de tip A.N.L., situate pe raza Municipiului Sighişoara, aflate în administrarea S.C. Apă Termic Transport S.A. (S.C. A.T.T. S.A.), actualizat şi adaptat la legislaţia, în vigoare, conform anexei, care face parte integrantă din prezenta hotărâre.
Art. 2. Cu data adoptării prezentei hotărâri, prevederile Hotărârii Consiliului Local Sighişoara nr. 142/29 august 2019 privind aprobarea Regulamentului de vânzare a locuinţelor de tip A.N.L., situate pe raza Municipiului Sighişoara, își încetează valabilitatea. 

Art. 3. Compartimentele de specialitate din cadrul aparatului de specialitate al Primarului Municipiului Sighișoara, precum şi reprezentanţii S.C. Apă Termic Transport S.A. (S.C. A.T.T. S.A.), se încredinţează cu ducerea la îndeplinire a prevederilor prezentei hotărâri.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judetului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;
  1 ex. Compartimentul  Administrare Fond Locativ; 

  1 ex. Serviciul Relații Publice și Comunicare;
  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic;
  2 ex. S.C. Apă Termic Transport S.A.  

14 ex.
B.A. 
